หุ้นสหรัฐฯปิดลบเล็กน้อย
หุ้นสหรัฐฯปิดลบเล็กน้อย&nbsp; เหตุนักลงทุนยังกังวลต่อวิกฤตนิวเคลียร์ในญี่ปุ่นและ สถานการณ์ในลิเบีย
23 มี.ค. 2554

หุ้นสหรัฐฯปิดลบเล็กน้อย  เหตุนักลงทุนยังกังวลต่อวิกฤตนิวเคลียร์ในญี่ปุ่นและ สถานการณ์ในลิเบีย
ตลาดหุ้นสหรัฐฯวานนี้(22 มี.ค.) ปิดลบเล็กน้อย หลังจากขยับขึ้นมา 3 วันติด เหตุนักลงทุนยังกังวลต่อวิกฤตนิวเคลียร์ในญี่ปุ่น ความไม่เสถียรทางการเมืองในตะวันออกกลางและแอฟริกาเหนือ       ดัชนีหุ้นดาวโจนส์ ลดลง 17.90 จุด (0.15 เปอร์เซ็นต์) ปิดที่ 12,018.63 แนสแดค ลดลง 8.22 จุด (0.31 เปอร์เซ็นต์) ปิดที่ 2,683.87 จุด เอสแอนด์พี ลดลง 4.61 จุด (0.36 เปอร์เซ็นต์) ปิดที่ 1,293.77 จุด 
ขณะที่ราคาน้ำมัน ยังขยับขึ้นต่อเนื่อง จากเหตุสู้รบในลิเบีย ชาติผู้ส่งออกพลังงานสำคัญ  โดย สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนเมษายน เพิ่มขึ้น 1.67 ดอลลาร์ ปิดที่ 104 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนพฤษภาคม เพิ่มขึ้น 74 เซนต์ ปิดที่ 115.70 ดอลลาร์ต่อบาร์เรล หลังจากช่วงต้นขยับลงเล็กน้อยจากแรงขายทำกำไรของนักลงทุน